
ДО 
ОБЩИНСКИ СЪВЕТ
БУРГАС


ДОКЛАДНА  ЗАПИСКА

от ДИМИТЪР НИКОЛОВ НИКОЛОВ  – КМЕТ НА ОБЩИНА БУРГАС

Относно: Кандидатстване на Община Бургас с проект по процедура чрез директно предоставяне на БФП по процедура  BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 «Подобряване на качеството на атмосферния въздух» по Оперативна програма «Околна среда 2014-2020»

 
	УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Бургас подготвя проектно предложение „Разработване на Програма за подобряване качеството на атмосферния въздух на Община Бургас 2021-2025“, с което да кандидатства по процедура за директно предоставяне на безвъзмездна финансова помощ по процедура BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 «Подобряване на качеството на атмосферния въздух» ОПОС 2014-2020. 
Основната цел на проекта е да се разработи общинска програма за управление качеството на въздуха съгласно чл. 27 на Закона за чистотата на атмосферния въздух за намаляване нивата на замърсителите и достигане на утвърдените норми за качество на атмосферния въздух (КАВ) по показател ФПЧ10. Програмата ще включва прилагане на мерки, адекватни към местните условия, които да доведат до подобряване на КАВ на територията на Община Бургас.
Планираните дейности са:
· Дейности за провеждане на процедура по реда на Глава шеста от Закона за опазване на околната среда за екологична оценка и/или за оценка на съвместимост; 
· Дейности, свързани с разработването на общинската програма за КАВ в съответствие с изискванията на законодателството, както следва: набиране на налична информация, анализи, комплексна оценка на КАВ, анализи на причините за превишаване на нормите за КАВ, анализ на планираните мерки, дисперсно и прогнозно моделиране и други, съгласувателни мерки с институции и други; 
· Организация и управление на проекта;
· Мерки за информация и комуникация.

Продължителността на проекта е 23 месеца (максимално допустим по процедурата), а предвиденият максимален размер на БФП за разработване на общинската програма за КАВ 2021-2025  е 100 000 лева. 
Съгласно Насоките за кандидатстване (т. 24.2), се представя Решение на Общински съвет за кандидатстване по процедурата. Необходимо е допускане на предварително изпълнение на предлаганото решение, при условията на чл.60, ал.1 от Административнопроцесуалния кодекс, предвид  обявения краен срок за кандидатстване -  20.01.2020 г. 
	
	Предвид гореизложеното, на основание чл. 21, ал.1, т.12 от ЗМСМА и в съответствие с Насоки за кандидатстване с проектни предложения чрез директно предоставяне на БФП по процедура  BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 «Подобряване на качеството на атмосферния въздух» по Оперативна програма «Околна среда 2014-2020», предлагам Общински съвет Бургас да вземе следните

Р Е Ш Е Н И Я:

1. Дава съгласие Община Бургас да кандидатства по процедура  BG16M1OP002-5.005 „Разработване/актуализация на общинските програми за качеството на атмосферния въздух-2“, по приоритетна ос 5 „Подобряване на качеството на атмосферния въздух“ на Оперативна програма «Околна среда 2014-2020»;
2. Допуска предварително изпълнение на основание на чл. 60, ал. 1 от Административнопроцесуалния кодекс, предвид обявения краен срок за кандидатстване с проектни предложения.

